สัปดาห์นี้มีประเด็น
ในวันที่ 17 ธ.ค.นี้ น.ส.ยิ่งลักษณ์ ชินวัตร นายกรัฐมนตรี เดินทางร่วมประชุมคณะอนุกรรมการโครงการพัฒนาเขตเศรษฐกิจทวายที่พม่า และติดตามความคืบหน้าโครงการต่างๆ ที่เกี่ยวข้องด้วย และในโอกาสการเยือนครั้งนี้ นายกรัฐมนตรีมีกำหนดการพบหารือกับนายเต็งเส่ง ประธานาธิบดีสาธารณรัฐแห่งสหภาพเมียนมาร์
15 ธ.ค. 2555

ในวันที่ 17 ธ.ค.นี้ น.ส.ยิ่งลักษณ์ ชินวัตร นายกรัฐมนตรี เดินทางร่วมประชุมคณะอนุกรรมการโครงการพัฒนาเขตเศรษฐกิจทวายที่พม่า และติดตามความคืบหน้าโครงการต่างๆ ที่เกี่ยวข้องด้วย และในโอกาสการเยือนครั้งนี้ นายกรัฐมนตรีมีกำหนดการพบหารือกับนายเต็งเส่ง ประธานาธิบดีสาธารณรัฐแห่งสหภาพเมียนมาร์
การในเดินทางเยือนพม่าครั้งนี้ ได้มีบุคคลสำคัญร่วมคณะไปด้วย เช่น นายสุรพงษ์ โตวิจักษณ์ชัยกุล รองนายกรัฐมนตรีและ รมว.ต่างประเทศ นายกิตติรัตน์ ณ ระนอง รองนายกรัฐมนตรีและ รมว.คลัง นายนิวัฒน์ธำรง บุญทรงไพศาล รมต.ประจำสำนักนายกรัฐมนตรี นายชัชชาติ สิทธิพันธุ์ รมว.คมนาคม นายพงษ์ศักดิ์ รักตพงศ์ไพศาล รมว.พลังงาน นายประเสริฐ บุญชัยสุข รมว.อุตสาหกรรม
ในขณะเดียวกัน กระทรวงพาณิชย์จะประกาศเป้าหมายการส่งออกปี 2556 อย่างเป็นทางการ โดยคาดว่าปีหน้าส่งออกจะเติบโตได้ไม่ต่ำกว่า 59% แต่ยังต้องติดตามดูผลกระทบจากการปรับขึ้นค่าแรงขั้นต่ำ 300 บาททั่วประเทศในปีหน้า รวมถึงผลกระทบจากภาวะเศรษฐกิจโลกอย่างใกล้ชิด และในวันที่ 18 ธ.ค.มีการประชุมคณะกรรมการร่วมภาครัฐและเอกชน (กรอ.) เพื่อหารือถึงทิศทางการส่งออกและเศรษฐกิจร่วมกัน
ส่วนประเด็นการโยกย้ายนายอารีพงศ์ ภู่ชอุ่ม ปลัดกระทรวงการคลัง ก็ยังกระแสแรงอยู่